61977J0005
ΑΠΌΦΑΣΗ ΤΟΥ ΔΙΚΑΣΤΗΡΙΟΥ
της 5ης Οκτωβρίου 1977 (
*1
)
Αντικείμενο της υποθέσεως:
Ερμηνεία της οδηγίας του Συμβουλίου της 17ης Δεκεμβρίου 1973 (74/63/ΕΟΚ, EE Ειδ. Έκδ. 03/010, σ. 136) και κύρος του άρθρου 5 αυτής.
Διατακτικό της αποφάσεως:
1)
Ακόμη και μετά τη θέση σε ισχύ της οδηγίας εναρμονίσεως 74/63, τα κράτη μέλη διατηρούν, στα πλαίσια του άρθρου 5 της εν λόγω οδηγίας και υπό τις ουσιαστικές και τυπικές προϋποθέσεις που αυτή ορίζει, την εξουσία να θεωρούν προσωρινά ως ανεπιθύμητες ορισμένες ουσίες οι οποίες, μολονότι ήσαν γνωστές κατά το χρόνο εκδόσεως της οδηγίας, δεν περιέχονται στον κατάλογο του παραρτήματος, υπό τον όρο ότι τα λαμβανόμενα μέτρα εφαρμόζονται κατά τον ίδιο τρόπο επί των εγχωρίων και των εισαγομένων από τα άλλα κράτη μέλη προϊόντων.
2)
Με την επιφύλαξη της υποχρεώσεως αποχής από διακρίσεις μεταξύ εισαγομένων και εγχωρίων προϊόντων, το άρθρο 5 της οδηγίας 74/63 παρέχει στα κράτη μέλη τη δυνατότητα να καθορίζουν, προσωρινά, τη μέγιστη περιεκτικότητα στις εισαγόμενες ζωοτροφές με βάση τη σκόνη γάλακτος κάποιας ουσίας, ακόμη και αν, κατά το παρελθόν, δεν είχε καθοριστεί ποτέ μέγιστη περιεκτικότητα ούτε στο κράτος μέλος εξαγωγής ούτε στο κράτος μέλος εισαγωγής του οικείου προϊόντος.
3)
Το άρθρο 5 της οδηγίας 74/63 παρέχει σε ένα κράτος μέλος τη δυνατότητα να απαγορεύσει την εμπορία των προϊόντων ως προς τα οποία διαπιστώθηκε παράβαση της προσωρινής εθνικής διατάξεως την οποία του επιτρέπεται να θεσπίσει. Όσον αφορά τα προϊόντα που προέρχονται από τα άλλα κράτη μέλη, η εν λόγω απαγόρευση εμπορίας είναι δυνατόν να λάβει τη μορφή απαγορεύσεως εισαγωγής.
4)
Από την εξέταση του τετάρτου ερωτήματος δεν προέκυψαν στοιχεία ικανά να επηρεάσουν το κύρος του άρθρου 5 της οδηγίας 74/63.
Πρόταση του γενικού εισαγγελέα:
Ταυτόσημη με το διατακτικό της αποφάσεως.
(
*1
)	Γλώσσα διαδικασίας: η ιταλική.